OpenLLM-France/wikimedia huggingface dataset:
# Pueblo de madera

Pueblo de madera es una película mexicana dirigida por Juan Antonio de la Riva y protagonizada por Angélica Aragón, Gabriela Roel, Alonso Echánove, Mario Almada i Dolores Heredia. És el tercer llargmetratge del cineasta oriünd de San Miguel las Cruces, Durango, on ja havia documentat la vida del seu poble natal en un curtmetratge titulat Polvo vencedor del sol i el seu primer llargometratge Vidas errantes.

## Argument

San Miguel de las Cruces és un poble fuster, en la serra nord de Mèxic. José Luis i Juan José són amics que estudien l'últim any de la primària, en les seves últimes vacances, ja que un d'ells emigrarà a la ciutat, es recrea la vida del poble: jornades de treball, la diversió del cinema, amors, desencantaments, balls, etc. Ambdós nens són cinèfils, per la qual cosa la crítica va comparar la cinta amb Cinema Paradiso

## Producció

El rodatge va iniciar el 28 de desembre de 1989 als Estudios Churubusco. Va tenir com locaciones la carretera vella a Cuernavaca i les poblacions El Salto, El Mildiez, Llano Grande i Chupadero a l'estat de Durango.

## Repartiment

* Aurelio: Alonso Echánove
* Marina: Gabriela Roel
* Nino: Ignacio Guadalupe
* José Luis: Jair de Rubín
* Juan José: Ernesto Jesús
* dueña tienda: Angélica Aragón
* Don Pancho: José Carlos Ruiz

## Recepció

L'estrena es va realitzar el 25 d'abril de 1991 als cinemes: Variedades, Galerías 2, Géminis 2, Elektra, Pecime y Tlatelolco.

## Premis

La pel·lícula va obtenir l'Herald per Millor Fotografia; l'Ariel (1991) a l'Escenografia; 3r Coral i Coral (1990) al Millor Guió en el Festival Internacional de nou Cinema Llatinoamericà de l'Havana, Cuba; va obtenir un Esment Especial del Jurat i Premi Ràdio Exterior Espanyola en la XVL Edició del Festival de Cinema Iberoamericà de Huelva (Espanya).

## Referències

* ↑ Cineteca Nacional, Conaculta «Ficha de Filmes Nacionales A03361». Centro de Documentación e Información, 30-03-2007 [Consulta: 17 octubre 2015].
* ↑ «Pueblo de madera». Tiempo libre, 2 al 8 mayo 1991 [Consulta: 17 octubre 2015].
* ↑ Pueblo de madera a Fotogramas
* ↑ «La televisión repone Pueblo de Madera.». El día, 25-10-1994 [Consulta: 17 octubre 2015].
* ↑ «"Pueblo de Madera", invitada a Asturias». , 05-06-1993 [Consulta: 17 octubre 2015].
* ↑ Pérez Turrent, Tomás «¿El Cinema Paradiso en un Pueblo de Madera?». Novedades, 23-06-1991 [Consulta: 17 octubre 2015].
* ↑ Pueblo de madera, cinema22

## Enllaços externs

* Pueblo de madera a YouTube
# Quiero hacerte gritar

Quiero hacerte gritar és el primer àlbum d'estudi de la banda espanyola Los Piratas. Es va publicar l'any 1993 per la Warner Music Group i va comptar amb la producció de Javier Abreu. Malgrat ser el primer àlbum d'estudi de la banda, no fou la primera publicació de la banda ja que prèviament havien publicat un disc de directe homònim de la banda. Fou editat en tres formats: CD, LP de vinil i casset.
Aquest treball mostra un so continuïsta que segueix apostant pel pop rock basades en guitarres intenses. L'enregistrament dels temes es van realitzar entre els estudis The Manor a Shipton-on-Cherwell, i Townhouse al districte Shepherd's Bush de Londres.

## Crèdits

| Los Piratas Paco Seren Pablo Álvarez Alfonso Román Javier Fernández (Hall 9000) Raúl Quintillán Iván Ferreiro | Equip tècnic Producció: Javier Abreu Enginyeria: José Peña, Steve Chase Ajudants d'enginyeria: Francisco Gude, Mark Haley Masterització: Jesús M. Gómez Disseny i il·lustració: Gonzalo Alonso Fotografia: Jesús Ugalde |

## Referències

* ↑ «Quiero Hacerte Gritar» (en castellà). LaFonoteca.net. [Consulta: 10 febrer 2020].
* 1 2 «Quiero Hacerte Gritar» (en castellà). Musicoscopio.com. [Consulta: 10 febrer 2020].
# Puig de la Pinada

El Puig de la Pinada és una muntanya de 637 metres que es troba al municipi de Castellfollit de Riubregós, a la comarca catalana de l'Anoia.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Quimera (desambiguació)

«Quimera» té aquests significats:
* Art: Quimera d'Arezzo, escultura de bronze un dels exemples més coneguts de l'art etrusc.
* Biotecnologia: quimera (biotecnologia), animal mosaic compost de línies cel·lulars de dos individus diferents.
* Botànica: quimera (botànica), unió d'individus diferents.
* Geografia: Quimera (geografia): Nom d'un o diversos indrets de Lícia.
* Mitologia: quimera, monstre de la mitologia grega.
* Paleontologia: quimera (paleontologia), restes fòssils de diferents animals conservades en un mateix substrat de manera que en sembli formar un de sol i insòlit.
* Premsa: Quimera (revista), revista de literatura.
* Zoologia: Quimeres (peixos), ordre de condrictis.
* Quimera (peix)
Viccionari
# Pseudomys delicatulus

Pseudomys delicatulus és una espècie de mamífer rosegador de la família dels múrids. Viu a Austràlia i Papua Nova Guinea. El seu hàbitat natural són les zones obertes sorrenques, ben drenades i amb poca cobertura vegetal. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, delicatulus, significa 'delicadet' en llatí.

## Referències

* ↑ Burbidge, A. A. Pseudomys delicatulus. UICN 2016. Llista Vermella d'espècies amenaçades de la UICN, edició 2016, consultada el 28 febrer 2018.
* ↑ Entrada «Pseudomys» d'Animalia (en anglès).
# Pseudomys bolami

Pseudomys bolami és una espècie de mamífer rosegador de la família dels múrids. És endèmic d'Austràlia (Austràlia Occidental i Austràlia Meridional). Es tracta d'un animal nocturn. Els seus hàbitats naturals són els matollars i els boscos. És una espècie en risc mínim, és a dir, no sembla que hi hagi cap amenaça significativa per a la seva supervivència. Aquest tàxon fou anomenat en honor del naturalista afeccionat australià Anthony Gladstone Bolam.

## Referències

* ↑ Burbidge, A. A. Pseudomys bolami. UICN 2016. Llista Vermella d'espècies amenaçades de la UICN, edició 2016, consultada el 5 març 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 49. ISBN 978-0801893049.
# Rainer Weiss

Rainer Weiss (Berlín, 29 de setembre de 1932) és un destacat astrofísic estatunidenc d'origen alemany conegut pels seus estudis de les ones gravitacionals, premi Nobel 2017.

## Biografia

La seva família emigrà a Praga el 1932 i després, el 1938, als Estats Units, fugint del règim nazi. Establiren la seva residència a Nova York i Weiss estudià a la Columbia Grammar School. Es graduà a l'Institut Tecnològic de Massachusetts (MIT) el 1955 i s'hi doctorà el 1962 la tesi Stark Effect and Hyperfine Structure of Hydrogen-flouride dirigida per Jerrold Zacharias. Treballà a la Universitat Tufts entre 1960 i 1962, després realitzà una estada post-doctoral a la Universitat de Princeton entre 1962 i 1964, per a ingressar finalment al MIT el 1964.

## Obra

Els camps de recerca de Weiss ha estat la caracterització de la radiació còsmica de fons i la detecció d'ones gravitacionals mitjançant interferometria. En el primer camp realitzà mesuraments pioners de l'espectre de la radiació còsmica de fons i, a continuació, fou cofundador i líder intel·lectual del projecte del satèl·lit COBE de la NASA. En l'altre camp Weiss inventà un detector d'ones gravitatòries interferomètric, i fou cofundador, juntament amb Kip Thorne i Ronald Drever, del projecte de detecció d'ones gravitacionals LIGO, que detectà per primer cop aquest tipus d'ones el 14 de setembre de 2015.

## Guardons

El juny de 2017 fou guardonat amb el Premi Princesa d'Astúries d'Investigació Científica i Tècnica juntament amb Kip Thorne, Barry Barish i l'observatori LIGO.
El 2017, fou guardonat amb el Premi Nobel de Física juntament amb Kip Thorne i Barry Barish "per contribucions decisives al detector LIGO i l'observació de les ones gravitacionals".

## Referències

* 1 2 «Rainer Weiss» (en anglès). MIT. Arxivat de l'original el 9 de desembre 2014. [Consulta: 14 febrer 2016].
* ↑ Abbott, B.P.; i col. «Observation of Gravitational Waves from a Binary Black Hole Merger» (en anglès). Phys. Rev. Lett., 116, 6, 11-02-2016, pàg. 061102. DOI: 10.1103/PhysRevLett.116.061102.
* ↑ «Rainer Weiss, Kip S. Thorne y Barry C. Barish y la Colaboración Científica LIGO Premio Princesa de Asturias de Investigación Científica y Técnica 2017». fpa.es, 14-06-2017 [Consulta: 14 juny 2017].
* ↑ «The Nobel Prize in Physics 2017». [Consulta: 5 octubre 2017].
# Rainer Maria Woelki

Rainer Maria Woelki (Colònia, 18 d'agost de 1956) és un cardenal i arquebisbe catòlic alemany.
Va estudiar filosofia i teologia a les universitats de Bonn i de Friburg. Va ser ordenat sacerdot el 14 de juny de 1985 pel cardenal Joseph Hoffner, llavors arquebisbe de Colònia. En 1989 va ser nomenat capellà de Münster, i l'any següent es va convertir en vicari parroquial. Aquest mateix any va ser elegit secretari pel cardenal i arquebisbe de Colònia Joachim Meisner.
El 24 de febrer de 2003 el Papa Joan Pau II el va nomenar Bisbe auxiliar de Colònia i Bisbe titular de Scampa. Va rebre la consagració episcopal el 30 de març d'aquest any amb la imposició de mans del cardenal Joachim Meisner. El 2 de juliol de 2011, el Papa Benet XVI el va nomenar arquebisbe de Berlín i en el consistori del 18 de febrer de 2012 el va nomenar cardenal prevere del títol de Sant Joan Maria Vianney. Va ser el cardenal més jove de la història recent. El 14 de juliol de 2014 el papa Francesc el traslladà a la seu metropolitana de Colònia.

## Enllaços externs

* Catholic-Hierarchy. Rainer Maria Cardinal Woelki
* Holy See Press Office. Woelki Card. Rainer Maria] (anglès)
* Sala Stampa della Santa Seu. Woelki Card. Rainer Maria] (italià)
# Puno

«Puno» té aquests significats:
* Regió de Puno, antic departament i actual regió del Perú
* Província de Puno
* Puno (Itàlia)
* San Carlos de Puno ciutat del sud-est del Perú, capital del Departament de Puno
# Punsch

El punsch (o punssi en finès) es refereix a un tipus específic de licor i ponx alcohòlic popular a Suècia i Finlàndia. Es descriu amb més freqüència com a punsch suec i, tot i que les variacions històriques també s’han anomenat militär punsch, arrack pun(s)ch i caloric pun(s)ch, el punsch no s’ha de confondre amb el terme punch que s'utilitza genèricament. S’elabora mitjançant la barreja de begudes destil·lades (arrack, brandi o rom) amb te d’arrak (llimona i espècies), sucre i aigua, i es va portar a Suècia per primera vegada des de Java el 1733. L’arrack és l’ingredient base en la majoria de punschs, també importats a Europa pels holandesos de la seva colònia a Batàvia (Índies Orientals Neerlandeses). El punsch sol tenir un 25% d'alcohol en volum i un 30% de sucre.
Encara que es fabrica a Suècia combinant ingredients, des de finals del segle xix es compra amb freqüència com a licor embotellat sota diverses marques. Es beu tant escalfat com fred.

## Vegeu també

* Ponx
* Grog
* Companyia Sueca de les Índies Orientals

## Referències

* ↑ «Punch». [Consulta: 19 gener 2019].
* ↑ «Systembolaget». [Consulta: 28 juny 2018].
* ↑ «Batavia Arrack van Oosten». [Consulta: 19 gener 2019].
* ↑ «Punsch». A: Nordiska Familjebok, Uggleupplagan via Project Runebergh (en swedish). 22. Stockholm: Nordisk familjeboks förl., 1915 [Consulta: 7 agost 2014].
# Ral·li de la Xina

El Ral·li de la Xina, oficialment Rally China (中國拉力賽), és el ral·li més important de la Xina. La primera edició es va disputar el 1997 i el 1999 va ser inclòs al Campionat Mundial de Ral·lis, però en va ser eliminat l'any següent. A partir de llavors, va ser inclòs al Campionat de Ral·lis Àsia Pacífic. De cara al 2016 s'anuncià que la prova tornaria a formar part del mundial.

## Guanyadors

    A 31 de desembre de 2015
| Any | Edició | Pilot | Cotxe | Camp. |
| 1997 | 1st China Rally | Colin McRae | Subaru Impreza | |
| 1998 | 2nd China Rally | Yoshio Fujimoto | Toyota Celica | |
| 1999 | 3rd China Rally | Didier Auriol | Toyota Corolla WRC | WRC |
| 2000 | 4th 555 China Rally | Possum Bourne | Subaru Impreza | APRC |
| 2001 | 5th Rally of China Shaoguan | Nico Caldarola | Mitsubishi Lancer | APRC |
| 2002 | 6th Rally of China Shaoguan | Karamjit Singh | Proton Pert | APRC |
| 2003 | No disputat | No disputat | No disputat | No disputat |
| 2004 | 7th TCL China Rally Huizhou | Katsuhiko Taguchi | Mitsubishi Lancer | APRC |
| 2005 | 8th China Rally Shaoguan | Jussi Välimäki | Mitsubishi Lancer | APRC |
| 2006 | 9th China Rally Shaoguan | Cody Crocker | Subaru Impreza | APRC |
| 2007 | 10th China Rally Shaoguan | Cody Crocker | Subaru Impreza | IRC, APRC |
| 2008 | 11th China Rally Shaoguan | Jarkko Miettinen | Mitsubishi Lancer Evo IX | IRC, APRC |
| 2009 | 12th China Rally | Cody Crocker | Subaru Impreza | APRC |
| 2010 | 13th China Rally | Yuya Sumiyama | Mitsubishi Lancer Evo X | APRC |
| 2011 | 14th China Rally | Alister McRae | Proton Satria Neo S2000 | APRC |
| 2012 | 15th China Rally | Alister McRae | Proton Satria Neo S2000 | APRC |
| 2013 | 16th China Rally | Esapekka Lappi | Škoda Fabia S2000 | APRC |
| 2014 | 17th China Rally | Chris Atkinson | Volkswagen Golf SCRC | APRC |
| 2015 | 18th China Rally | Pontus Tidemand | Škoda Fabia R5 | APRC |

## Enllaços externs

* Lloc Web oficial Arxivat 2016-08-06 a Wayback Machine.
# Rafael Dudamel

Rafael Dudamel (San Felipe, 7 de gener de 1973) és un exfutbolista veneçolà de la dècada de 1990.
Fou 56 cops internacional amb la selecció de Veneçuela.
Pel que fa a clubs, fou jugador, entre d'altres, de Universidad de Los Andes, El Vigía, Atlético Zulia, UA Maracaibo i Deportivo Táchira. Atlético Huila, Independiente Santa Fe, Deportivo Cali, Millonarios FC i Cortuluá foren els seus clubs a Colòmbia. També jugà a Quilmes, de l'Argentina.
Trajectòria com a entrenador:
* 2010-2011: Estudiantes de Mérida
* 2012-2013: Veneçuela U17
* 2014-2015: Deportivo Lara
* 2015: Veneçuela Venezuela U20
* 2016-: Veneçuela

## Referències

* ↑ «Rafael Dudamel» (en german). weltfussball.de. [Consulta: April 14, 2009].
* ↑ «Venezuela». CONMEBOL. [Consulta: April 14, 2009].
* ↑ «Venezuela - Record International Players». RSSSF, August 31, 2007. [Consulta: September 22, 2008].
* ↑ «Rafael Dudamel - International Appearances». RSSSF, July 12, 2007. [Consulta: September 22, 2008].
* ↑ «Rafael Dudamel: "Táchira impondrá su jerarquía y experiencia"» (en spanish). La Vinotinto, September 16, 2003. Arxivat de l'original el March 13, 2007. [Consulta: September 22, 2008].
* ↑ «Dudamel, Rafael». National Football Teams. [Consulta: September 22, 2008].
* ↑ «Rafael Dudamel» (en portuguese). zerozero.pt. [Consulta: September 22, 2008].
* ↑ «Rafael Dudamel, new coach of Venezuela | CONMEBOL» (en anglès). www.conmebol.com. [Consulta: 18 maig 2018].
# Rafael Duran i Benet

Rafael Duran i Benet (Terrassa, 1931 - Barcelona, 2015) Va ser un pintor català, nebot del també pintor Rafael Benet i Vancells, nebot al seu torn del pintor i decorador terrassenc Joaquim Vancells i Vieta. Tot i pertànyer a una família d'àmbit artístic reconegut (la seva àvia, Mercè Benet i Salas, va ser l'esposa de l'escultor Josep Llimona Bruguera, i una cosina seva, Maria Girona Benet, reconeguda pintora casada amb el també pintor Albert Ràfols Casamada, etc.) i l'amistat de la seva mare, Francesca Benet i Vancells, amb l'escultor i pintor Manolo Hugué, entre molts d'altres, i al taller de qui va passar un temps, es va considerar i definir sempre a si mateix com autodidacta, mantenint la seva personalitat pictòrica tant al marge com fos possible d'influències d'altri.
La seva obra té un fort impacte cromàtic i és plena de l'atmosfera que l'envolta, tant sigui la llum humida, potent, mediterrània, com la d'un dia gris al Nord.
En moltes ocasions preval el subjecte, més que no pas l'objecte i el conjunt d'una visualització general del que expressa en la tela, tot i que la seva pintura té una base impecable de dibuix perfecte que no s'imposa, ni condueix la visió. Els aspectes de la formació cromàtica i de composició, tenen gairebé sempre, un sentit de l'ordre no forçat, no encarcarat per les mateixes línies. De vegades, davant algunes de les seves pintures, es pot dir que pintava sensacions més que formes. Probablement és una faceta de l'art menys fàcil d'advertir i que dona profunditat a un artista.

## Referències

* ↑ «Rafael Duran i Benet». Gran Enciclopèdia Catalana. Barcelona: Grup Enciclopèdia Catalana.
# Pàvel Mamàiev

Pàvel Mamàiev (en rus: Павел Константинович Мамаев; nascut el 17 de setembre de 1988 a Moscou, Rússia) és un futbolista professional rus que juga de migcampista en el FC Krasnodar de la Lliga Premier de Rússia.

## Trajectòria

Mamayev va començar la seva carrera futbolística en el FC Torpede Moscou. Durant l'estiu de 2007 va ser fitxat pel CSKA Moscou i va debutar el 29 de juliol de 2007 contra el FK Jimki.

## Internacional

Mamayev forma part de la selecció russa sub-21 que està disputant la classificació pel Campionat d'Europa sub-21 2011.
El 2009 va ser convocat amb la selecció absoluta, ha jugat 2 partits internacionals.
També va disputar amb la Sub-21 el Torneig Esperances de Toulon de 2010.

## Clubs

| Club | País | Any |
| FC Torpede Moscou | Rússia | 2004-2007 |
| PFC CSKA Moscou | Rússia | 2007- |

## Referències

* ↑ També transliterat com a Mamaev.
* ↑ «Russia O-21'2009». Rusteam.permian.ru. Arxivat de l'original el 2009-10-22. [Consulta: 25 setembre 2009].

## Enllaços externs

* Perfil a la web del CSKA Arxivat 2010-03-27 a Wayback Machine.
* Perfil a la web del Torpede Arxivat 2011-07-24 a Wayback Machine.
# RAR

En informàtica, RAR és un format d'arxiu amb un algorisme de compressió sense pèrdua, utilitzat per a la compressió de dades i arxivament, desenvolupat per Eugene Roshal.
L'extensió dels arxius és .rar. El tipus MIME corresponent és application/x-rar-compressed.

## Història

El format RAR porta el nom de l'autor: "RAR" és un acrònim de Roshal ARchive.
La primera versió comercial de RAR es va llançar a finals de 1993. Aquesta primera versió de compressor va demostrar ser més eficaç que el proporcionat pel format ZIP i comptava amb una interfície d'usuari a pantalla completa; això va fer que es convertís ràpidament en el principal competidor del format ZIP.
Actualment hi ha implementacions del programa per als sistemes operatius Microsoft DOS, OS/2, Microsoft Windows, Linux i Mac OS X.

## Comparació amb altres algorismes de compressió

El RAR és més lent que el ZIP, però assoleix un nivell de compressió més alt té un sistema de redundància de dades superior per a prevenir errors.
RAR utilitza un algorisme de compressió basat en l'LZSS, que alhora es basava en l'LZ77, de James Storer i Thomas Szymanski (1982). La finestra de cerca pot variar entre 64 kB i 4 MB.
RAR permet el que es coneix com a compressió sòlida, que permet comprimir diversos fitxers junts; així, una mateixa finestra de cerca s'aplica a tot, aconseguint un nivell de compressió superior.

## Vegeu també

* 7z
* CAB
* LHA
* DGCA
* GCA

## Enllaços externs

* Pàgina oficial (castellà)
* Pàgina de RAR Labs
# Ranxeria Roaring Creek

La ranxeria Roaring Creek és una reserva índia federal que pertany als membres atsugewis i achomawis de la tribu Pit River, una tribu reconeguda federalment d'amerindis de Califòrnia. La ranxeria es troba al comtat de Shasta al nord de Califòrnia.
Establida en 1915, la ranxeria Montgomery Creek té una extensió de 80 acres (320.000 metres quadrats) i 14 habitants i està situada a 43 milles al nord-est de Redding (Califòrnia). Més localment, es troba 5 milles al nord-oest de l'àrea no incorporada de Montgomery Creek.

## Notes

* ↑ "Roaring Creek Rancheria." Arxivat 2013-09-30 a Wayback Machine. SDSU: California Indians and their Reservations." Retrieved 20 April 2013.
* ↑ Pritzker 117

## Referències

* Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1.

## Enllaços externs

* Pit River Tribe Arxivat 2014-04-23 a Wayback Machine.
# Ranxeria Redding

La ranxeria Redding és una reserva índia al comtat de Shasta, Califòrnia, on viu una tribu reconeguda federalment formada per amerindis de les nacions wintun, achomawis (tribu Pit River), i yana, situada vora Redding (Califòrnia).
La ranxeria fou constituïda com a reserva per la Bureau of Indian Affairs (BIA) el 1922, però li fou aplicada la política de "terminació" el 6 de juliol de 1959. Fou restablida el 1987 com a reserva després d'una llarga lluita legal. L'actual cap tribal és Tracy Edwards.

## Enllaços externs

* Web de la ranxeria Redding
* Documental de la ranxeria Redding
# Quadrans Muralis

Quadrans Muralis o quadrant mural, va ser una constel·lació creada per Joseph Jêrôme Lalande el 1.795 a partir d'estrelles al nord de Bootes. L'estrella principal era la variable CL Draconis, de magnitud aparent 4,95. La constel·lació representa el quadrant, un antic instrument astronòmic que servia, juntament amb l'octant i el sextant, per observar la posició dels estels. Si bé la constel·lació ja no és reconeguda pels astrònoms, ha donat el seu nom a la pluja anual de meteors coneguda com a quadràntids, amb punt radiant en l'espai que ocupava aquesta antiga constel·lació en el cel, el mes de gener.

## Referències

* ↑ «Quadrans Muralis. Obsolete constellations (Shane Horvatin». (anglès)
* ↑ «Quadrans Muralis. Star Tales (Ian Ridpath)». (anglès)
# Quintanas de Gormaz

Quintanas de Gormaz és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].
# Quintanar del Rey

Quintanar del Rey és un municipi de la província de Conca a la comunitat autònoma de Castella la Manxa, situat al sud de la província a 98 km de Conca. Té una superfície de 79,81 i en el cens de 2007 tenia 7563 habitants. El codi postal és 16220.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Pedro Chumillas | PSCM-PSOE | 19/04/1979 |
| 1983 - 1987 | Pedro Chumillas | PSCM-PSOE | 28/05/1983 |
| 1987 - 1991 | Alfonso Zamora Talaya | PSCM-PSOE | 30/06/1987 |
| 1991 - 1995 | Pedro Chumillas | PSCM-PSOE | 15/06/1991 |
| 1995 - 1999 | Pedro González | PSCM-PSOE | 17/06/1995 |
| 1999 - 2003 | Pedro González | PSCM-PSOE | 03/07/1999 |
| 2003 - 2007 | Alfonso Zamora Talaya | PSCM-PSOE | 14/06/2003 |
| 2007 - 2011 | Martín Cebrián López | PSCM-PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Demografia

Evolució demogràfica :
| 1991 | 1996 | 2001 | 2004 |
| 5809 | 6077 | 6575 | 7254 |

## Enllaços externs

* Pàgina web amb informació de Quintanar del Rey Arxivat 2008-03-25 a Wayback Machine.
# Ramon Campins i Serra

Ramon Campins i Serra (Barcelona, 7 d'octubre de 1900 - Barcelona, 4 d'abril de 1973) fou un futbolista català de la dècada de 1920. Durant la seva carrera destacà principalment a la UE Sants, club on jugà entre 1922 i 1925. Anteriorment havia jugat al FC Barcelona, sense arribar a jugar partits oficials amb el club. La temporada 1925-26 defensà els colors del Reial Múrcia i la temporada 1926-27 retornà al Barça, però tornà a jugar només partits no oficials.

## Referències

* 1 2 3 4 5 6 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «TEMPORADA 1925-1926». leyendablanca.galeon.com. Arxivat de l'original el 2015-07-22. [Consulta: 1r octubre 2015].
* ↑ «FC Barcelona (equip mixt)». L'Esport Català, Número 082, 25-10-1926. [Consulta: 1r octubre 2015].